Diari Oficial de la Generalitat Valenciana


Sumari del DOGV 2401, del 05-12-1994 (1994/833231)

CORRECCIÓ d'errades de l'Ordre de 12 de juliol de 1994, de la Conselleria d'Administració Pública, per la qual es convoquen proves selectives d'accés al grup A, sector d'administració especial, per a proveir llocs de llicenciats en Ciències Físiques (instal.lacions radiològiques), tècnic mediambiental.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2401

Data del DOGV
:   05-12-1994

Secció del DOGV
:   AUTORITATS I PERSONAL

Número del document
:   1994/833231


Data del document
:   25-11-1994

Organisme emissor
:   Conselleria d'Administració Pública

Tipus de document
:   Correcció d'errades

Correcció d'errades

CORRECCIó d'errades de l'Ordre de 12 de juliol de 1994, de la Conselleria d'Administració Pública, per la qual es convoquen proves selectives d'accés al grup A, sector d'administració especial, per a proveir llocs de llicenciats en Ciències Físiques (instal·lacions radiològiques), tècnic mediambiental. Advertida una errada en l'esmentada ordre, publicada en el DOGV núm. 2.317, de 25 de juliol de 1994, d'acord amb el que disposa l'article 105 de la Llei de Règim Jurídic de les Administracions Públiques i del Procediment Administratiu Comú, hom procedeix a rectificar de la manera següent:  
En la pàgina 8354, en l'apartat 2.1.3. de la base 2, on diu: «Estar en possessió dels títols següents:  
a) Per a llicenciat en Ciències Físiques (instal·lacions radiològiques), el títol de llicenciat en Ciències Físiques i l'acreditació d'inspecció lliurada pel Consell de Seguretat Nuclear.»  
Hi ha de dir: «Estar en possessió dels títols següents:  
a) Per a llicenciat en Ciències Físiques (instal·lacions radiològiques), el títol de llicenciat en Ciències Físiques.»  
Atesa l'anterior modificació, s'obri un nou termini de presentació de sol·licituds, que començarà l'endemà de la publicació d'aquesta correcció en el Diari Oficial de la Generalitat Valenciana, amb un termini de 20 dies, en la forma prevista en la base sisena de l'ordre modificada.  
Les sol·licituds que es van presentar en el termini anterior es consideraran ja presentades, llevat dels casos que les persones interessades expressament assenyalen el contrari.  
Contra aquesta resolució, que posa fi a la via administrativa, podrà interposar-s'hi, amb la comunicació preceptiva prèvia a aquesta Direcció General de la Funció Pública, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a partir de l'endemà de la publicació en el Diari Oficial de la Generalitat Valenciana, d'acord amb el que estableixen els articles 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i 58.1 i 57.2.f) de la Llei de la Jurisdicció Contenciosa Administrativa (disposició addicional onze de la Llei 30/1992). Tot això, sense perjudici que siga utilitzada qualsevol altra via que s'estime adient.  
València 25 de novembre de 1994.- El conseller d'Administració Pública: Luis Berenguer Fuster.